钦定古今图书集成/方舆汇编/职方典/第1422卷 > 《酌议事宜以安民庶以固地方事疏》
## 钦定古今图书集成/方舆汇编/职方典/第1422卷 > 《酌议事宜以安民庶以固地方事疏》

吴文华

“一，割属县以全府治。”据左江兵巡道议称，“思恩府原
属土州。正统间，土官岑瑛有功，升为府，寻改为军民
府，添设流官佐贰。弘治末年，瑛孙濬叛，讨灭之，改流
官知府，设凤化隶焉。嘉靖初年，土酋王受作乱，新建
伯王守仁抚平之。始迁府治于荒田，割南宁府武缘、
《止戈》二图为之编户，裂思恩旧治为九土司，以分散”
其党。乃数十年来，种类日悍，蔑视汉官，亡论军符不
以时赴，即桀𪉑未易宰制。譬之畜养，骄抗孽奴，缓急
未易得力，且渐成尾大不掉之忧。所以然者，该府无
卫所少编民，一旅一卒，皆出自九司。其操纵之势，原
未有恃也。尝考新建伯王守仁奏议，凤化县移于三
里，及割柳州府属上林县以隶思恩。“盖三里为八寨
咽喉，上林为八寨门户，欲壮思恩，就近弹压故耳。”旋
以反侧未定，议寝不果。职谓：“此议实思恩万世之利，
在今日尤所当行者。上林距柳州五百馀里，距思恩
五六十里而近，割属思恩府，岂惟思恩有所资辅，即
上林县之民亦大称便。及查武缘县《止戈四、五图》地
方与原割《止戈》二图”交搀错落，距思恩亦止二、三十
里。若去南宁，其地既远，民又愚顽，往往不听勾摄，连
年逋负，无怪其然。然则割此二图编户思恩，而又以
上林县属焉，岂惟民之顺，即思恩之权日重，九司之
势自轻矣。该臣会同总督两广兵部左侍郎凌云翼、
巡按广西监察御史陆万锺看得，思恩府自改土为
流，分立九司，并割武缘、《止戈》一二图附属，迄今几六
十年，较之当时，颇为宁帖。惟是郡城孤悬，别无一州
县以资保障，而环城以居，尽是武缘之民。其去南宁，
在三百里之外，内永宁二里膺墟诸处，民丛慓悍，甚
有勾引八寨流劫者，徒使该府束手，莫敢谁何。夫以
环城之众，近在几席，属之他人，缓急不得其用，而顽
梗之徒外煽内讧，又以非统辖置而不敢问，此所谓
桀𪉑也。且该府守服役皆取给九司，而九司近日头
目日悍，且成尾大，则三里之民已不足恃，该府将何
以善其后哉？今议欲上林县并《武缘县》止戈《四五图》，
割属思恩，庶成府治。但上林系宾州属邑，先年已经
停罢，不必割。查得南宁府属有三州三县，土司不与
焉。若以武缘一县割思恩止戈二里，仍并于武缘，则
南宁于近年增一新宁州，去一县属于郡治，固无所
损。而思恩全得此县，则环城之众有臂指联属之情，
九司之悍免恃强跋扈之忧，八寨之雄有畏威慑服
之势，南、柳两郡有藩篱唇齿之固。而该府经制既备，
体势日尊，“屹然为右江一巨镇矣。一转移间而为百

又设凤化一县隶之，然无县治，徒寄空官。至嘉靖七
年，该新建伯王守仁、土酋王受作乱，抚平之始，议改
筑府治于荒田，既系武缘止戈一二图之地，就割其
民为之编户，以思恩旧治裂为九土巡检司而统于
府；又议改设凤化县治于三里，而并割上林以属思
恩。续该都御史林冨覆议：改筑思恩，真保治安民，势
不容已之事。若凤化县徒寄空名，无益事体，应有裁
革。三里之地本属上林，上林本属宾州，各仍其旧。”本
部依拟，题奉钦依遵行讫。数十“年来，事势相安。但九
司之众多系馀孽，渐尔骄黠，而该府编民甚少，缓急
难恃。况环府而居者大半武缘之民不服驱使，而南
宁往岁又增一新宁州。是以诸臣目击其地，思为可
久之计。欲以武缘一县割而属之。盖使府县相依，得
弹压之体，而土司之党益敬慑其心。在南宁似无所
损，而思恩则有所益也。”既经督抚等官会议佥同，相
应依拟。恭候命下本部移咨两广总督兵部左侍郎
凌云翼、巡抚广西右副都御史吴文华，及咨都察院
转行巡按广西监察御史陆万锺，即行该司道府等
官，将思恩止戈一二里，仍归并《武缘县；将武缘县》一
县改属思恩府。该县人民钱粮等项，悉听府官统辖。
“其九土巡检司照旧并属该府管辖。一应差事相兼
处办从宜，区画施行。”